open-index/open-wikipedia-markdown huggingface dataset:
Χάιφα

Η **Χάιφα** (εβραϊκά: חֵיפָה, *Heifa *, αραβικά: حيفا, **) είναι η μεγαλύτερη πόλη στο βόρειο Ισραήλ, και η τρίτη μεγαλύτερη πόλη της χώρας, με πληθυσμό πάνω από 272.181 κατοίκους. Επιπλέον 300.000 κάτοικοι ζουν σε πόλεις στα περίχωρα όπως η Ντάλιγιατ αλ-Κάρμελ, η Κράγιοτ, η Νέσερ, η Τίρατ Κάρμελ, καθώς και σε κάποια κιμπούτς. Όλες αυτές οι περιοχές αποτελούν μία συνεχή αστική περιοχή με σχεδόν 600.000 κάτοικους η οποία συνιστά τον εσωτερικό πυρήνα της μητροπολιτικής περιοχής της Χάιφας. Στην πόλη βρίσκεται το Παγκόσμιο Κέντρο Μπαχάι, Μνημείο Παγκόσμιας Κληρονομιάς της UNESCO.

Η πόλη είναι χτισμένη στις πλαγιές του όρους Καρμήλου, σε τοποθεσία με οικιστική ιστορία άνω των 3.000 χρόνων. Ο παλαιότερος οικισμός στην περιοχή ήταν το Τελ Αμπού Χαγουάμ, πόλη-λιμένας, που χτίστηκε κατά την εποχή του χαλκού. Στο πέρασμα των αιώνων η πόλη βρέθηκε υπό την κατοχή των Φοινίκων, των Περσών, των Ασμοναίων, των Ρωμαίων, των Βυζαντινών, των Αράβων, των Σταυροφόρων, των Οθωμανών, των Βρετανών, και των Ισραηλινών. Από την εγκαθίδρυση του Κράτους του Ισραήλ το 1948 και μετά, η πόλη διοικείται από το Δήμο της Χάιφας.

Σήμερα η πόλη είναι σημαντικός λιμένας στις μεσογειακές ακτές του Ισραήλ και βρίσκεται στον κόλπο της Χάιφας με έκταση 63,7 τ.χλμ. Βρίσκεται περίπου 90 χλμ. βόρεια του Τελ Αβίβ και είναι σημαντικό περιφερειακό κέντρο του βόρειου Ισραήλ. Στη Χάιφα βρίσκονται δύο αναγνωρισμένα ακαδημαϊκά ιδρύματα, το Πανεπιστήμιο Χάιφας και το Technion, ενώ παίζει σημαντικό ρόλο στην οικονομία του Ισραήλ. Σε αυτή βρίσκεται το Ματάμ, ένα από τα παλαιότερα και μεγαλύτερα πάρκα υψηλής τεχνολογίας στη χώρα. Ο Κόλπος της Χάιφας είναι κέντρο βαριάς βιομηχανίας, διύλισης πετρελαίου και χημικής βιομηχανίας, ενώ στη Χάιφα παλαιότερα κατέληγε η δυτική άκρη αγωγού πετρελαίου από το Ιράκ μέσω της Ιορδανίας.

## Παραπομπές


## Εξωτερικοί σύνδεσμοι

* Δήμος της Χάιφας 


Κατηγορία:Πόλεις του Ισραήλ
Κατηγορία:Αραβικές χριστιανικές κοινότητες στο Ισραήλ
Κατηγορία:Ιστορία του Ισλάμ
Γ.Σ. Αμαρουσίου

Ο **Γυμναστικός Σύλλογος Αμαρουσίου** είναι ο τέταρτος παλαιότερος εν ενεργεία αθλητικός σύλλογος στην Ελλάδα. Ιδρύθηκε το 1896. Διατηρεί τμήματα στίβου (το αρχικό ιστορικό τμήμα του συλλόγου), μπάσκετ ανδρών (από το 1950, επαγγελματικό-ΚΑΕ), μπάσκετ γυναικών (ερασιτεχνικό) και ποδοσφαίρου (από το 1950 περίπου, ερασιτεχνικό). Πιο γνωστό τη σύγχρονη εποχή είναι το μπάσκετ που έχει κερδίσει πανελλήνιες και ευρωπαϊκές διακρίσεις.

## Ίδρυση - Ιστορικές πληροφορίες

Ο σύλλογος ιδρύθηκε το 1896, μετά τη νίκη του μαρουσιώτη Σπύρου Λούη στο μαραθώνιο δρόμο των Α΄ Ολυμπιακών Αγώνων. Ο σύλλογος μετείχε στο Πανελλήνιο πρωτάθλημα στίβου ανδρών 1901 με 10 αθλητές, οι οποίοι αγωνίστηκαν με κίτρινη στολή, που φαίνεται πως καθιερώθηκε από το ξεκίνημά του. Όμως, ο αρχικός ενθουσιασμός έσβησε γρήγορα, διότι οι κάτοικοι του προαστίου δεν έδειξαν ιδιαίτερο ζήλο για τον οργανωμένο αθλητισμό, παρά το ότι κατά καιρούς αναγγελόταν η συμμετοχή τους σε αγώνες μαραθωνίων ή ανωμάλου δρόμου. Μοιραία οι διοικούντες σταδιακά αδιαφόρησαν και ο σύλλογος αδράνησε.

Η αναγέννηση του συλλόγου συνέβη το 1923, όταν ανέλαβε την προεδρία ο Λ. Πτέρης, ο οποίος με προσωπική εργασία και ζήλο κατάφερε να ξαναφέρει το σύλλογο στο προσκήνιο και να αναδείξει πρωταθλητές πανελλήνιου επιπέδου και διεθνείς, όπως ο Στυλιανός Μπεναρδής και ο Καραγιάννης που μετείχαν στην Ολυμπιάδα του Παρισιού το 1920 και ο Παούρης στην Ολυμπιάδα του Άμστερνταμ το 1924.

Τη δεκαετία αυτή ο ΓΣ Αμαρουσίου γνωρίζει μεγάλες διακρίσεις, αθλητές του μετέχουν σε γνωστούς και σε διεθνείς αγώνες (Ελληνοϊταλικοί, Ελληνογαλλικοί, Παναθήναια, Αβερώφειοι, Πανιώνιοι Αγώνες, Αιγυπτιακοί, Παγκυπριακοί κλπ) καταρρίπτουν πανελλήνια ρεκόρ, ενώ αναφέρεται συμμετοχή και σε αγώνες κωπηλασίας με τον αθλητή Γνευτό στην Αλεξάνδρεια.

Προς το τέλος της δεκαετίας του '20, η δράση του συλλόγου περιορίζεται και πέφτει ξανά σε αφάνεια. Επαναδραστηριοποιείται ξανά στα μέσα της δεκαετίας του '30, χωρίς να φτάσει στην παλιά του αίγλη.).

## Τμήμα ποδοσφαίρου ανδρών
Ως ανεπίσημο σωματείο λειτουργούσε από την προπολεμική περίοδο. Το καλοκαίρι του 1934 μετείχε σε τουρνουά που διοργάνωσε ο Α.Ο. Κηφισιάς μαζί με τη Νέα Ερυθραία τερματίζοντας στην πρώτη θέση. Αγωνίζεται στα πρωταθλήματα της Ε.Π.Σ. Αθηνών από το 1948 περίπου και είναι ερασιτεχνικό.

## Τμήματα καλαθοσφαίρισης
### Ανδρών

Το τμήμα καλαθοσφαίρισης ανδρών του Αμαρουσίου ιδρύθηκε το 1950 και είναι σήμερα το πιο γνωστό τμήμα του συλλόγου με πανελλήνιες και ευρωπαϊκές διακρίσεις στους άνδρες, ειδικά από τη δεκαετία του '70 και μετέπειτα. Κορυφαία διάκριση η κατάκτηση του Κυπέλλου Σαπόρτα το 2001 .

### Γυναικών

Το τμήμα καλαθοσφαίρισης γυναικών του Γ.Σ. Αμαρουσίου αγωνίζεται στις ερασιτεχνικές κατηγορίες της Ε.Σ.Κ.Α.

## Τμήμα στίβου
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Αμαρουσίου έχει αξιολογηθεί ως ακολούθως πανελλαδικά:

Ο Γ.Σ. Αμαρουσίου έχει κατακτήσει 1 Πανελλήνιο πρωτάθλημα στίβου στο Μαραθώνιο γυναικών το 1987, με την αθλήτρια Μάγδα Πουλημένου.

## Παραπομπές


## Εξωτερικοί σύνδεσμοι
* 
* 


Αμαρουσιο
Αμαρουσιο
Αμαρουσιο
Αμαρουσιο
Αμαρουσιο
Κράι των Αλταΐων

Το **Κράι των Αλταΐων** () είναι ομοσπονδιακό υποκείμενο της Ρωσίας, υπαγόμενο στο Σιβηρικό Διαμέρισμα. Βρίσκεται στα σύνορα της χώρας με το Καζακστάν. Πήρε το όνομά του από τα Αλτάια Όρη, στους πρόποδες των οποίων εκτείνεται.

Κυριότερα αστικά κέντρα του Κράι είναι η πρωτεύουσα Μπαρναούλ (612.401 κάτοικοι - απογρ. 2010), το Μπισκ (210.115) και το Ρουμπτσόφσκ (147.002). Βασικές οικονομικές δραστηριότητες είναι η εξόρυξη μετάλλων και η επεξεργασία τους.

Η πλειοψηφία των κατοίκων είναι ρωσικής καταγωγής (92%). Ανάμεσα στους κατοίκους απαντάται και ένας συμπαγής πληθυσμός περίπου 80.000 ατόμων γερμανικής καταγωγής (3%), οι λεγόμενοι *Ρώσοι Μεννονίτες*. Πρόκειται για απογόνους Πρώσων και Ολλανδών Αναβαπτιστών, οπαδών της διδασκαλίας του ειρηνιστή προτεστάντη Μέννο Σίμονς, οι οποίοι μετά από πρόσκληση της Μεγάλης Αικατερίνης (τέλη 18ου αι.) είχαν εγκαταλείψει τις πατρίδες τους και εγκατασταθεί ομαδικά σε διάφορες περιοχές της ευρωπαϊκής Ρωσίας, ιδιαίτερα στην Κριμαία. Το 1906 όλοι οι Μεννονίτες συγκεντρώθηκαν σε μία από τις περιοχές που σήμερα καταλαμβάνει το Κράι Αλτάι, λαμβάνοντας ειδικά προνόμια και δωρεάν καλλιεργήσιμη γη.

Το *Κράι των Αλταΐων* δεν πρέπει να συγχέεται με την όμορη *[[Δημοκρατία των Αλταΐων]]*.

## Παραπομπές


## Εξωτερικοί σύνδεσμοι
* 
*  


Κατηγορία:Κεντρική Ασία
Κατηγορία:Κράι της Ρωσίας
Κατηγορία:Κράτη και εδάφη ρωσικής επίσημης γλώσσας
Γκόλντα Μέιρ

Η **Γκόλντα Μέιρ** (εβραϊκά: *גולדה מאיר*, γεννημένη ως **Γκόλντα Μάμποβιτς**, 3 Μαΐου 1898 - 8 Δεκεμβρίου 1978) ήταν γεννημένη στην Ουκρανία Ισραηλινή δασκάλα, κιμπούτσνικ, πολιτικός, η τέταρτη πρωθυπουργός του Ισραήλ. Ήταν μία εκ των ιδρυτών του κράτους του Ισραήλ. Διατέλεσε υπουργός Εργασίας, υπουργός Εξωτερικών, και έπειτα έγινε πρωθυπουργός του Ισραήλ, από τις 17 Μαρτίου 1969 έως τις 3 Ιουνίου 1974. Χαρακτηρίστηκε κάποτε από τον Νταβίντ Μπεν Γκουριόν ως «ο μόνος άντρας στην κυβέρνηση». Είναι η πρώτη (και μέχρι σήμερα η μόνη) γυναίκα πρωθυπουργός του Ισραήλ, και ήταν η τρίτη γυναίκα πρωθυπουργός στον κόσμο. Σημαντικά γεγονότα που σημάδεψαν την περίοδο της διακυβέρνησής της ήταν η σφαγή του Μονάχου το 1972 και ο πόλεμος του Γιομ Κιππούρ το 1973.

## Τα πρώτα χρόνια
Η Γκόλντα Μάμποβιτς γεννήθηκε στις 3 Μαΐου 1898 στο Κίεβο της τότε Ρωσικής Αυτοκρατορίας (σημερινή Ουκρανία). Είχε δύο αδελφές, την Sheyna και την Tzipke, καθώς και άλλα πέντε αδέλφια που έχασαν τη ζωή τους σε παιδική ηλικία. Η μητέρα της ήθελε να εγκαταλείψει το σχολείο και να παντρευτεί, αλλά η Μέιρ επαναστάτησε. Εγκαταστάθηκε στις ΗΠΑ, όπου αγόρασε ένα εισιτήριο τρένου για το Ντένβερ του Κολοράντο και πήγε να ζήσει με την παντρεμένη αδελφή της, Sheyna Korngold. Οι Korngolds πραγματοποιούσαν ακαδημαϊκές βραδιές στο σπίτι τους, όπου η Γκόλντα Μέιρ συμμετείχε σε συζητήσεις σχετικά με τον σιωνισμό, τη λογοτεχνία, την ψήφο των γυναικών, τον συνδικαλισμό και πολλά άλλα..

Η Μέιρ άρχισε τη σταδιοδρομία της ως δασκάλα. Επέστρεψε το 1921 στην Παλαιστίνη και εντάχθηκε αμέσως στο εβραϊκό απελευθερωτικό κίνημα. Γυναίκα με μεγάλη θέληση, κατείχε επί σχεδόν 20 χρόνια μετά την απελευθέρωση διάφορα χαρτοφυλάκια, με σημαντικότερο εκείνο των Εξωτερικών. Από τη θέση αυτή εργάστηκε σκληρά για την κατοχύρωση της διεθνούς θέσης της χώρας, ιδίως σε ό,τι αφορά τις ΗΠΑ.

Στις 17 Μαρτίου 1969, η Γκόλντα Μέιρ ανέλαβε την πρωθυπουργία του Ισραήλ μετά τον ξαφνικό θάνατο, στις 26 Φεβρουαρίου, του παλαιού συμμάχου της Λεβί Εσκόλ. Στην εκλογή της αντιτάχθηκε ουσιαστικά μόνο η ομάδα που περιέβαλλε τον υπουργό Άμυνας, στρατηγό Μοσέ Νταγιάν, αλλά, αν και ο ίδιος πίστευε ότι η Μέιρ ήταν ακατάλληλη για τη θέση, δεν έθεσε τελικά υποψηφιότητα. Το γεγονός είναι, όμως, ότι οι υπόνοιες του στρατηγού δεν επαληθεύτηκαν. Από τον Μάιο μέχρι το τέλος Οκτωβρίου του 1969, σχεδόν επί καθημερινής βάσεως οι ισραηλινές δυνάμεις συγκρούονταν με αιγυπτιακές μονάδες κατά μήκος της διώρυγας του Σουέζ, ενώ αραιότερες αλλά εξίσου φονικές ήταν οι συγκρούσεις με τη Συρία και την Ιορδανία. 

## Παραπομπές


Κατηγορία:Πρωθυπουργοί του Ισραήλ
Κατηγορία:Γυναίκες Πρωθυπουργοί
Φενταγίν

**Φενταγίν** (αραβικά: فدائيون)  είναι η ονομασία μελών παραστρατιωτικών ομάδων στη Μέση Ανατολή, αποτελούμενων από Άραβες Παλαιστίνιους αντάρτες που ενεργούν επιθέσεις εναντίον του Ισραήλ.
*Φενταγίν* στα αραβικά σημαίνει «αυτός που είναι έτοιμος να θυσιαστεί». Τον όρο χρησιμοποίησε για πρώτη φορά το 1955, ο πρόεδρος της Αιγύπτου Νάσερ. Οι πρώτες μονάδες Φενταγίν δημιουργήθηκαν στην Αίγυπτο και έδρασαν στους πολέμους τους '67 και του '73 εναντίον του Ισραήλ.

Στη δεκαετία του '70, ο όρος Φενταγίν υιοθετήθηκε και από τους Παλαιστίνιους μέλη ισλαμικών οργανώσεων, όπως ήταν η οργάνωση Μαύρος Σεπτέμβρης.

Αργότερα, το 1995 δημιουργήθηκε το σώμα των Φενταγίν, ειδικά για την καταστολή της αντιπολίτευσης μέσα στο Ιράκ. Τα μέλη των Φενταγίν ήσαν φανατικοί υποστηρικτές του καθεστώτος του Σαντάμ Χουσεΐν. Ο όρος προκαλεί συναισθηματική φόρτιση στους Άραβες. Αυτό το αίσθημα εκμεταλλεύθηκε ο Ουντάι Χουσεΐν (πρωτότοκος γιος του Σαντάμ), όταν ονόμαζε το σώμα των εθελοντών του «Φενταγίν του Σαντάμ».

Κατηγορία:Ιστορία της Παλαιστίνης
Κατηγορία:Ιστορία του Ιράκ
Κατηγορία:Ιστορία της Αιγύπτου
Κατηγορία:Ιστορία του Ισραήλ
Κατηγορία:Στρατιωτικοί
Κατηγορία:Ισλαμική τρομοκρατία
Βιλαέτι

Το **βιλαέτι** (τουρκικά: *Vilayet*, αραβικά: ولاية, *[[βιλάγια]]*), ήταν μεγάλη διοικητική περιφέρεια της Οθωμανικής αυτοκρατορίας. Ορισμένες από τις μεγάλες διοικητικές περιφέρειες του βυζαντινού κράτους, γνωστές ως «θέματα», στο οθωμανικό διοικητικό σύστημα αποκαλούνταν *πασαλίκια* (pasalig). Κάθε βιλαέτι είχε διοικητή τον βαλή και υποδιαιρούνταν στα σαντζάκια (παρόμοια με τις γεωγραφικές περιοχές), τα οποία με τη σειρά τους υποδιαιρούνταν στους καζάδες (οι σημερινοί νομοί). Ο βαλής της περιοχής όριζε τους δημάρχους, δημοτικούς συμβούλους, κτλ. Η θητεία των συμβούλων ήταν αρχικά διετής και κατόπιν έγινε τετραετής.

Στην έδρα του κάθε βιλαετίου συνέρχονταν κάθε χρόνο το λεγόμενο «Συμβούλιο του Βιλαετίου», που ήταν εξαμελές. Πρόεδρος του συμβουλίου ήταν ο βαλής, αντιπρόεδρος υπάλληλος του βιλαετίου και μέλη τέσσερις εκλεγμένοι εκπρόσωποι των σατζακίων. Αν στα σατζάκια του βιλαετίου οι πληθυσμοί ήταν Χριστιανοί και Μουσουλμάνοι τότε ορίζονταν κατ' ανώτερο, δύο Χριστιανοί εκπρόσωποι και δύο Μουσουλμάνοι. Η διάρκεια της συνόδου του συμβουλίου αυτού ήταν 40 ημέρες κατά τον υφιστάμενο νόμο.

## Διοικητική διαίρεση
Η Οθωμανική Αυτοκρατορία είχε ήδη αρχίσει να εκσυγχρονίζει τη διοίκησή της και να τακτοποιεί τις επαρχίες της (εγιαλέτια) τη δεκαετία του 1840, αλλά ο Νόμος των Βιλαετίων το επέκτεινε σε ολόκληρη την οθωμανική επικράτεια, με τακτοποιημένη ιεραρχία διοικητικών μονάδων: ο νομός (βιλαέτι), με επικεφαλής *[[Βαλής|βαλή]]*, υποδιαιρούνταν σε διοικήσεις (*[[σαντζάκι]]α*) υπό τον *μουτεσαρίφη*, περαιτέρω σε υποδιοικήσεις (*[[καζάς|καζάδες]]* ή *λιβάδες*) υπό τον *[[Καϊμακάμης|καϊμακάμη]]* και σε καντόνια (*νεχαγιέ* ή *[[ναχιγές|ναχιγιέ]]* ή *ναχιέδες*) υπό τον *μουντίρη*.

## Παραπομπές


## Πηγές
* 
* 
* 


Κατηγορία:Είδη διοικητικών διαιρέσεων
Κατηγορία:Κυβέρνηση της Οθωμανικής Αυτοκρατορίας
Κατηγορία:Διοικητικές διαιρέσεις της Οθωμανικής Αυτοκρατορίας
Χότζας

Ως  **Χότζας** αναφέρεται συνήθως ο μουσουλμάνος Τούρκος ιεροδιδάσκαλος, (τουρκικά "Χότζα"  Hoca). Σύμφωνα με τη μουσουλμανική θρησκεία, ο χότζας είναι γνώστης του ισλαμικού νόμου.

Το όνομα αυτό προέρχεται από την αραβική λέξη *χατζέ* ή *χοτζά* που αποδίδει την έννοια του αφέντη, αγά, δάσκαλου, σαρικοφόρου, εμπόρου και άλλα παρόμοια. Η κυριότερη σημασία της λ. στην τουρκική είναι "δάσκαλος". Ο πληθυντικός στην περσική "χοτζαγκιαάν" εχρησιμοποιείτο στην Οθωμανική Αυτοκρατορία (ως "χατζεγκιαάν") για να σημάνει τη συντεχνία των υπαλλήλων του αυτοκρατορικού διβανίου και ιδιαίτερα εκείνους που στελέχωναν τις δημοσιονομικές υπηρεσίες και γενικά την τάξη των "καλεμιγιέ", δηλαδή τους "καλαμαράδες". Οι χατζεγκιαάν δεν προέρχονταν από τους "ουλεμά", δηλαδή δεν ανήκαν στο ιεροδικαστικό/διδασκαλικό σώμα ή στο ισλαμικό ιερατείο αλλά συνήθως είχαν φοιτήσει σε *μεντρεσέ*, το ισλαμικού τύπου σχολείο.

Στη λαογραφία των χωρών της Μέσης Ανατολής, αλλά και της Τουρκίας, περίφημος υπήρξε ο Νασρεντίν Χότζας και οι ιστορίες του.

## Παραπομπές


Κατηγορία:Ισλαμικοί θρησκευτικοί τίτλοι και βαθμοί
Κατηγορία:Τουρκικές λέξεις και φράσεις
Ανατολή

[thumb|250px|right|Η Ανατολή (A) / (East) (Ε) σε σχέση με τις άλλες [Κατεύθυνση|κατευθύνσεις.]]

Η **Ανατολή** (ή **Απηλιώτης**) είναι γεωγραφική κατεύθυνση. Αποτελεί ένα από τα τέσσερα κύρια σημεία ορίζοντος και κατ΄ επέκταση σημεία της πυξίδας. Είναι το αντίθετο της Δύσης, κατά σημείο και κατεύθυνση και βρίσκεται σε ορθή γωνία με τον βορρά και τον νότο, (αζιμούθιο 90° από Β. ή Ν.). Συμβολίζεται διεθνώς με το λατινικό κεφαλαίο γράμμα **Ε** (εκ του East), και στην ελληνική με το επίσης κεφαλαίο γράμμα **Α** (εκ του Ανατολή).

Ειδικότερα ο άνεμος που πνέει από τη διεύθυνση αυτή (και όχι προς τη διεύθυνση αυτή) ονομάζεται **[[Απηλιώτης]]** ή **Ανατολικός (άνεμος)**.

Κατά κανόνα, σε όλους τους χάρτες, εκτός των αστρονομικών και των πολικών, η Ανατολή καταφαίνεται στο δεξιό τμήμα από το μέσον αυτών.

Το ακριβές σημείο της Ανατολής είναι δυνατόν να εξακριβωθεί με τη χάραξη της μεσημβρινής γραμμής (μεσημβρινή διάβαση), η οποία και είναι η κατεύθυνση Βορρά - Νότου αν ληφθεί επ΄ αυτής και στο μέσον κάθετη γραμμή, αζιμούθιο 90°, ή με την παρατήρηση της ανατολής του Ηλίου κατά το χρόνο των ισημεριών, δηλαδή στις 21 Μαρτίου και 23 Σεπτεμβρίου κατ΄ έτος.Κατ΄ επέκταση ονομάζεται *ανατολή* και όλο το τμήμα (τόξο) του ορίζοντα από το οποίο παρατηρούνται να ανατέλουν οι αστέρες, ο Ήλιος και η Σελήνη, συνεπεία της φαινομένης περιστροφής της ουράνιας σφαίρας που και αυτή οφείλεται ως γνωστόν στη πραγματική περιστροφή της Γης περί τον άξονά της.

Κατηγορία:Προσανατολισμός
Μάταλα Ηρακλείου

thumb|Η παραλία των Ματάλων.
Τα **Μάταλα** είναι παραθαλάσσιος οικισμός της Κοινότητος Πιτσιδίων του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης, στο νότιο Κρητικό πέλαγος. 

Η παραλία των Ματάλων  κατοικούνταν από την αρχαιότητα, ενώ έγινε διάσημη ως τόπος παραμονής χίπηδων τις δεκαετίες '60 και '70. Το χωριό προηγουμένως ήταν ένα ψαροχώρι ενώ σήμερα ζει κυρίως από τον τουρισμό. Η απόστασή του από το Ηράκλειο είναι 70,6 χιλιόμετρα.

## Ιστορικά στοιχεία
Τα Μάταλα ήταν επίνειο της Φαιστού κατά τη μινωική περίοδο και της Γόρτυνας κατά τη ρωμαϊκή. Από τη θάλασσα διακρίνονται ίχνη του αρχαίου οικισμού. Εδώ ναυάγησαν τα πλοία του Μενελάου (*Η λισσή αιπεία τε εις άλα πέτρη*, Οδύσ. γ 293) και πιστεύεται ότι ήταν το ακρωτήριο Νύσος μεταξύ των όρμων Κομμού- Ματάλων. 

Στα βενετικά έγγραφα αναφέρεται ο ναός της Παναγίας (*La Madonna di Matala*), στην είσοδο του οποίου υπάρχει η επιγραφή *Πλύνετε την κεφαλήν και καθαρίσατε τους πόδας και έπειτα εισέλθητε εις τον ιερόν τούτον οίκον*.

Στην απόκρημνη ακτή του χωριού υπάρχουν τεχνητοί σπηλαιώδεις χώροι (και υποβρύχια σπήλαια), λαξευμένοι στο βράχο. Λέγεται ότι ήσαν τάφοι. Μερικοί όμως έχουν δωμάτια, κλίμακες, παράθυρα και προστώα. Έτσι φαίνεται ότι κάποτε χρησιμοποιήθηκαν ως κατοικίες. Οι κλίνες μοιάζουν με τους τάφους των Ετρούσκων.
thumb|right|Σπηλιά στα Μάταλα

Οι σπηλιές παρέμειναν άδειες για χιλιάδες χρόνια μέχρι τη δεκαετία του '60 που περιπλανώμενοι χίπηδες τις ανακάλυψαν και τις κατοίκησαν για κάποια περίοδο.  Ανάμεσα σε αυτούς που πέρασαν από εκεί ήταν η Καναδέζα δημιουργός Τζόνι Μίτσελ, η οποία απαθανάτισε την εμπειρία της στο τραγούδι «Carey» και ο Δημήτρης Πουλικάκος. Την περίοδο της χούντας με αίτημα του Μητροπολίτη Γορτύνης εκδιώχθηκαν προσωρινά οι τουρίστες από τα σπήλαια. Οι σπηλιές φαίνεται να έκλεισαν οριστικά γύρω στο 1977.

## Παραπομπές


## Πηγές
* 

## Εξωτερικοί σύνδεσμοι
*Αναμνήσεις από παιδιά των λουλουδιών που έζησαν στα Μάταλα (Αφροδίτη Ερμίδη)
*Ταξίδι
* Επίσημος ιστότοπος (στα ελληνικά και στα αγγλικά)

Ματαλα
Ματαλα
Κατηγορία:Δήμος Φαιστού
Πορθμός του Κερτς

150px|thumb|Δορυφορική απεικόνιση του πορθμού
Ο **Πορθμός του Κερτς** είναι το σημείο που ενώνεται ο Εύξεινος Πόντος με τη Θάλασσα του Αζόφ. Το πλάτος (εύρος) του πορθμού εκτείνεται από 4,5 σε 15 χιλιόμετρα ή 8 μίλια, μήκος 27 μίλια και έχει βάθος μέχρι και 18 μέτρα. 
Το σημαντικότερο λιμάνι είναι το Κερτς. Ο εν λόγω πορθμός συνεχώς προσχώνεται και εκβαθύνεται τακτικά. Εκτείνεται μεταξύ του ακρωτηρίου Παυλόφσκι και της γλώσσας (μορφολογία ακτής) της Τούζλας. Σ΄ αυτόν παρατηρείται θαλάσσιο ρεύμα ταχύτητας 2-5 κόμβων
*Ο πορθμός του Κερτς είναι ο **Κιμμέριος Βόσπορος** των αρχαίων.

## Παραπομπές


Κερτς
Κατηγορία:Μαύρη Θάλασσα
Κερτς
Κερτς
Κατηγορία:Κράι Κρασνοντάρ
Δημοκρατία της Μπουργιατίας

Η **Δημοκρατία της Μπουργιατίας** (ρωσικά: Респу́блика Буря́тия) είναι ομοσπονδιακό υποκείμενο της Ρωσίας, υπαγόμενο στο Σιβηρικό Διαμέρισμα. Στα δυτικά βρέχεται από τη λίμνη Βαϊκάλη, ενώ στα Ν-ΝΑ συνορεύει με τη Μογγολία.

Πρωτεύουσα της Μπουργιατίας είναι το Ουλάν Ουντέ (404.426 κάτοικοι - απογρ. 2010). Από τις υπόλοιπες πόλεις, καμία δεν ξεπερνά σε πληθυσμό τους 30.000 κατοίκους.

Η πλειοψηφία των κατοίκων είναι ρωσικής καταγωγής (67,8%). Οι αυτόχθονες Μπουργιάτες αντιπροσωπεύουν το 28% του πληθυσμού και είναι η μεγαλύτερη εθνική μειονότητα της ασιατικής Ρωσίας. 

## Παραπομπές


## Εξωτερικοί σύνδεσμοι

* 
* Επίσημος ιστοχώρος (στην αγγλική)

*
Ανδρομάχη

Το όνομα **Ανδρομάχη** μπορεί να αναφέρεται:

* στο μυθολογικό πρόσωπο Ανδρομάχη.
* στην τραγωδία Ανδρομάχη του Ευριπίδη.
* στην τραγωδία Ανδρομάχη του Ρακίνα.
* στην όπερα Ανδρομάχη του Φ.Ι.Μπερτόνι. 
* στο ελληνικό πολεμικό πλοίο Ανδρομάχη.
* στον αστερισμό 175 Ανδρομάχη
* στον οικισμό Ανδρομάχη της Κατερίνης

Κατηγορία:Αποσαφηνίσεις ονομάτων
Περιφέρεια Τσιτά

**Περιφέρεια Τσιτά** (Чити́нская о́бласть, τσιτίνσκαγια ομπλάστ) λεγόταν το ρωσικό Κράι Υπερβαϊκάλης μέχρι και το Φεβρουάριο του 2008, όταν ενσωματώθηκε σε αυτήν ο Αυτόνομος θύλακας της Άγκα - Μπουργιατίας.

Στα εδάφη της περιφέρειας βρισκόταν όλες οι σημαντικές πόλεις του νέου κράι, όπως η πρωτεύουσα Τσιτά (316.643 κάτοικοι - απογρ. 2002), το Κρασνοκάμενσκ (55.920) και η Μπόρζια (31.460).

Κατηγορία:Κράι Υπερβαϊκάλης
Άγκα - Μπουργιατία

Η **Άγκα - Μπουργιατία** είναι μία ρωσική περιοχή στη νότια Σιβηρία. Μέχρι πρόσφατα ήταν ξεχωριστό ομοσπονδιακό υποκείμενο με την ονομασία *Αυτόνομος θύλακας της Άγκα - Μπουργιατίας* (έκταση 19.312 χλμ², πληθυσμός 72.213 - απογρ. 2002). Τον Μάρτιο του 2008 συνενώθηκε διοικητικά με την πολύ μεγαλύτερη Περιφέρεια Τσιτά στο νέο Κράι Υπερβαϊκάλης.

Πρωτεύουσά της είναι η κωμόπολη Αγκίνσκογιε (11.717 κάτοικοι).

Στην απογραφή του 2002 οι κάτοικοι της Άγκα - Μπουργιατίας δήλωσαν μέλη 54 διαφορετικών εθνοτήτων, από τις οποίες οι περισσότερες δεν ξεπερνούν τις λίγες δεκάδες μέλη. Κυρίαρχα εθνικά στοιχεία είναι οι Μπουργιάτες (μογγολικό φύλο - 62,5%) και οι ρώσοι (35,1%).

Αγκα
Ουστ-Ορντά Μπουργιατία

Η **Ουστ-Ορντά Μπουργιατία** είναι περιοχή της νότιας Σιβηρίας. Έως την Πρωτοχρονιά του 2008 αποτελούσε ξεχωριστό ομοσπονδιακό υποκείμενο της Ρωσίας, με την ονομασία *Αυτόνομος θύλακας της Ουστ-Ορντά Μπουργιατίας*. Σήμερα είναι τμήμα της Περιφέρειας Ιρκούτσκ.

Η περιοχή δε διαθέτει πόλεις. Πρωτεύουσά της είναι ο αστικός οικισμός Ουστ-Ορντίνσκι με 14.335 κατοίκους κατά την απογραφή του 2002. Σύμφωνα με την ίδια απογραφή, οι αυτόχθονες Μπουργιάτες (μογγολικό φύλο) αντιπροσωπεύουν το 39,6% των κατοίκων και οι ρώσοι το 54,4%.

## Παραπομπές


## Εξωτερικοί σύνδεσμοι
* 

Κατηγορία:Όμπλαστ του Ιρκούτσκ
Όμπλαστ του Ιρκούτσκ

Το **Όμπλαστ του Ιρκούτσκ** (ρωσικά: *Ирку́тская о́бласть*) είναι ομοσπονδιακό υποκείμενο της Ρωσίας, υπαγόμενο στο Σιβηρικό Διαμέρισμα. Βρέχεται στα ΝΑ από τη λίμνη Βαϊκάλη.

Λόγω του υψηλού βαθμού εκβιομηχάνισής της, η περιφέρεια είναι έντονα αστικοποιημένη με το 70% του πληθυσμού της να ζει σε πόλεις. Από αυτές, πέντε πλησιάζουν ή ξεπερνούν τους 100.000 κατοίκους σύμφωνα με την απογραφή του 2002: η πρωτεύουσα Ιρκούτσκ (593.604), το Μπράτσκ (259.335), το Ανγκάρσκ (247.118), το Ουστ Ιλίμσκ (100.592) και το Ουζόλιε Σιμπίρσκογιε (90.161).

Στα νότια εδάφη της Περιφέρειας Ιρκούτσκ βρισκόταν μέχρι πρότινος ο Αυτόνομος θύλακας της Ουστ-Ορντά Μπουργιατίας (έδρα μιας μικρής νομαδικής μειονότητας μογγολικής καταγωγής), τον οποίο ενσωμάτωσε την Πρωτοχρονιά του 2008.

## Παραπομπές


## Εξωτερικοί σύνδεσμοι
* 


Ιρκουτσκ
Τζέιμς Βατ

Ο **Τζέιμς Βατ** (Αγγλικά: James Watt, αγγλική προφορά: , *Γουότ*, 30 Ιανουαρίου 1736 – 25 Αυγούστου 1819) ήταν Σκωτσέζος μηχανουργός, μηχανικός και εφευρέτης.

## Βιογραφία
Γεννήθηκε στο Γκρήνοκ της Σκωτίας στις 19 Ιανουαρίου το 1736 και πέθανε στο Χάντσουορθ του Μπέρμινγκχαμ στις 19 Αυγούστου το 1819. Από νεαρή ηλικία έδειξε μεγάλη κλίση στα μαθηματικά και στη μηχανική. Το 1755 πήγε στο Λονδίνο και εργάσθηκε κοντά σε ένα διαπρεπή κατασκευαστή μαθηματικών οργάνων και ένα χρόνο αργότερα εγκαταστάθηκε για λογαριασμό του στη Γλασκώβη, όπου και προσλήφθηκε ως μηχανικός στο Πανεπιστήμιο της πόλης 

Μια μηχανή του Νιούκομεν που του έφεραν για επισκευή, του κίνησε τόσο το ενδιαφέρον ώστε συνέβαλε κατά πολύ στην τελειοποίησή της. Συγκεκριμένα πέτυχε τον αποχωρισμό του συμπυκνωτή από τον κύλινδρο τον οποίο περιέβαλε με ατμό προς αποφυγή ψύξης. Στη συνέχεια ίδρυσε στο Σόχο μηχανουργείο όπου και κατασκεύασε ατμομηχανή διπλής ενέργειας δίνοντας περιστροφική κίνηση με αρθρωτό παραλληλόγραμμο, διάταξη που φέρει το όνομά του, προσθέτοντας και σπόνδυλο για κανονική ρύθμιση. Η ατμομηχανή εκτίθεται σήμερα στο Γερμανικό Μουσείο του Μονάχου, του μεγαλύτερου τεχνολογικού μουσείου στον κόσμο. 

Ο Τζέιμς Βατ ονομάσθηκε «πατέρας της ατμομηχανής» ιδιαίτερα για τη χρήση του ατμού για τη θέρμανση του κυλίνδρου, και κυρίως για την κατασκευή μιας ατμομηχανής που μπορούσε να χρησιμοποιηθεί σε ευρεία κλίμακα σε πολλές εφαρμογές, οδηγώντας έτσι στην έλευση της Βιομηχανικής Επανάστασης. Επίσης, για την εφεύρεση του πιεστικού κοχλία καθώς και για τα υδραργυρικά μανόμετρα. Το 1775 έγινε μέλος της Βασιλικής Εταιρίας του Λονδίνου και το 1808 μέλος του Ινστιτούτου της Γαλλίας. Προς τιμή του ονομάστηκε ειδική μονάδα μέτρησης ισχύος λεγόμενη Βατ.

## Παραπομπές


Κατηγορία:Βρετανοί εφευρέτες
Κατηγορία:Εταίροι της Βασιλικής Εταιρείας
Κατηγορία:Σκωτσέζοι μηχανικοί
Υδρόφωνο

Το **υδρόφωνο** *(hydrophone)* είναι ένας ηλεκτροακουστικός μορφοτροπέας *(electroacoustic transducer)*, ο οποίος χρησιμοποιείται για τη λήψη ηχητικών κυμάτων (πίεσης) μέσα στο νερό. Τα υδρόφωνα αποτελούν το συνηθέστερο τύπο αισθητήρα που χρησιμοποιείται σε υποβρύχιες εφαρμογές. Η λειτουργία των περισσοτέρων τύπων υδροφώνων βασίζεται κυρίως στο πιεζοηλεκτρικό φαινόμενο.

## Ιστορία
Τα υδρόφωνα χρησιμοποιήθηκαν για πρώτη φορά κατά τη διάρκεια του Α΄ Παγκοσμίου Πολέμου, από τα συνοδά πλοία των νηοπομπών. Ο σκοπός ήταν ο έγκαιρος εντοπισμός των γερμανικών υποβρυχίων. 

## Κατευθυντικά υδρόφωνα
Η κατευθυντικότητα μπορεί να επιτευχθεί με μία από τις ακόλουθες τεχνικές:

### Εστιασμένοι μορφοτροπείς
Ο εστιασμένος μορφοτροπέας διαθέτει κάποιο δισκοειδή ή κωνικό ανακλαστήρα για την εστίαση των λαμβανόμενων ηχητικών κυμάτων.  

### Συστοιχίες υδροφώνων
Τοποθετώντας πολλά υδρόφωνα σε κατάλληλη διάταξη προκύπτουν συστοιχίες υδροφώνων με τα επιθυμητά χαρακτηριστικά κατευθυντικότητας. Ο κύριος λοβός μίας συστοιχίας υδροφώνων μπορεί να στρέφεται κάθε φορά προς την επιθυμητή κατεύθυνση, με ηλεκτρονικό τρόπο. Μία συνήθης διάταξη υδροφώνων είναι η γραμμική (line array), αλλά υπάρχουν επίσης συστοιχίες δύο και τριών διαστάσεων.

Οι συστοιχίες υδροφώνων του αμερικανικού συστήματος SOSUS χρησιμοποιήθηκαν από τη δεκαετία του 1950 και καθ' όλη τη διάρκεια του ψυχρού πολέμου, για τον εντοπισμό και την παρακολούθηση των κινήσεων των Σοβιετικών υποβρυχίων, κατά μήκος της γραμμής Γροιλανδίας - Ισλανδίας - Μ. Βρετανίας (GIUK).

## Αναφορές
* Pike, John (1999). SOSUS Retrieved Jan. 28, 2005.
* Watlington, Frank (1979). *How to build & use low-cost hydrophones.* (ISBN 0830610790) 
* Unknown. hydrophone Retrieved Jan. 28, 2005.
* Unknown. (2005) Schlumberger Oilfield Glossary: Term 'hydrophone'  Retrieved Jan. 28, 2005.

## Βιβλιογραφία
Σάγος Γεώργιος, "Εισαγωγή στην υδροακουστική και στην τεχνολογία Sonar", Μέρος ΙΙ https://web.archive.org/web/20190721135347/http://service.eudoxus.gr/search/#a/bookPublisherId:48,id:86197673/0, Εκδόσεις Παπασωτηρίου, Αθήνα 2019, ISBN 978-960-491-133-2

## Παραπομπές


## Εξωτερικοί σύνδεσμοι

* DOSITS  Hydrophone introduction at Discovery of Sound in the Sea
* orcasound.net  Live hydrophone streams from killer whale habitat
*  RESON Hydrophones  High Quality Hydrophones
* Passive Acoustic Monitoring  Using hydrophones to monitor underwater sounds
* Build your own hydrophone  (free instructions)
* Build your own hydrophone #2 Online tutorial at the freesound project.
* Hydrophone recordings at the freesound project.
*  Precision Acoustics useful resource on hydrophones
*  DPA Hydrophone State of the art Microphones

Κατηγορία:Ακουστική
Σφελινός Σερρών

Ο **Σφελινός** είναι χωριό της επαρχίας Φυλλίδος του νομού Σερρών (Δήμος Νέας Ζίχνης) στους πρόποδες του Μενοίκιου όρους σε υψόμετρο 430 m.

## Ιστορία
### Αρχαιότητα
μικρογραφία|Ερείπια της αρχαίας ακρόπολης
Υπάρχουν ερείπια Ακρόπολης από την εποχή του Μεγάλου Αλεξάνδρου πάνω από το χωριό, η οποία όμως έχει υποστεί αρκετά μεγάλες καταστροφές, καθώς το βουνό αποτελούσε μέχρι πρότινος πεδίο βολής του Στρατού. Κατόπιν όμως των συνεχών διαμαρτυριών των κατοίκων η περιοχή πλέον δεν χρησιμοποιείται για τον συγκεκριμένο σκοπό. Στην ευρύτερη περιοχή του οικισμού έχουν εντοπιστεί αρχαία ευρήματα, καθώς και τάφοι με πλούσια κτερίσματα.Ειδικότερα σ' έναν πολύ ψηλό και απόκρημνο λόφο, γνωστό στους παλιότερους κατοίκους με την ονομασία «Γκραντήσνος», που βρίσκεται περίπου 4 χλμ. βόρεια του χωριού, σώζονται τα ερείπια (τμήματα τείχους και θεμέλια κτηρίων) αρχαίου κάστρου.

### Βυζάντιο
Επί Βυζαντίου, το χωριό ήταν γνωστό με το όνομα **Σφολενός**. Κατά τους Μακεδονικούς αγώνες, το χωριό καταλήφθηκε από τα βουλγαρικά στρατεύματα και πολλοί από τους κατοίκους του εξαναγκάστηκαν να μεταναστεύσουν προς τη βουλγαρική ενδοχώρα, απ' όπου επέστρεψαν ελάχιστοι.

### Σύγχρονη ιστορία
Στην επαρχία Ζίχνας το 1866, το χωριό "Σφηλινόν" φέρεται με πληθυσμό 725 κατοίκων.

Το δημοτικό διαμέρισμα του Σφελινού τη δεκαετία του '60 είχε 821 κατοίκους: σημειώθηκε μια σταδιακή πτώση κατά τη δεκαετία του '80 και του '90 (392 κάτοικοι), ενώ το 2001 ανέρχονταν σε 448. Οι κάτοικοί του  ασχολούνται με τη γεωργία, με κύρια καλλιέργεια τα καπνά, τα σιτηρά,τα αμύγδαλα και τις ελιές, αλλά και την κτηνοτροφία. Επίσης, στην περιοχή δραστηριοποιούνται σύλλογοι κυνηγών.

## Παραπομπές


## Πηγές
* Δήμος Νέας Ζίχνης - Δημοτικά διαμερίσματα

## Εξωτερικοί σύνδεσμοι

* Κυνηγετικές Ιστορίες: Κυνηγετικές αναμνήσεις - Σφελινός
*Φωτογραφίες από το χωριό Σφελινός
*Σφελινός

Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
Οδός της Ειρήνης (Παρίσι)

Η **Οδός της Ειρήνης** (*Rue de la Paix*) βρίσκεται στο δεύτερο διαμέρισμα (arrondissement) του Παρισιού. Ξεκινάει από την Πλατεία Βαντόμ (Place Vendôme) και καταλήγει στην Οπερά Γκαρνιέ (Opéra Garnier). 

Διανοίχτηκε με διαταγή του Ναπολέοντα το 1806 και για το σκοπό αυτό κατεδαφίστηκε το παλιό Μοναστήρι των Καπουτσίνων Μοναχών που βρισκόταν εκεί. Το πρώτο όνομά της ήταν Rue Napoleon αλλά μετά την επάνοδο των Βουρβόνων στο γαλλικό θρόνο το άλλαξαν προς τιμήν της ειρήνης που καθορίστηκε με την Δεύτερη Συνθήκη του Παρισιού (Νοέμβριος 1815).

Εκτός από την ιστορική σημασία που έχει, ο δρόμος είναι γνωστός και για τα ακριβά καταστήματα μόδας και κοσμημάτων. Χαρακτηριστικό είναι ότι στον αριθμό 13 το 1898 ο Cartier άνοιξε το κοσμηματοπωλείο του. Επίσης εκεί ο οίκος κοσμημάτων Van Cleef and Arpels άνοιξε το 1896 (κοντά στην Πλας Βαντόμ).

Αξιοσημείωτο είναι ότι η Οδός της Ειρήνης είναι ο πιο ακριβός δρόμος στην γαλλική έκδοση του παιχνιδιού Μονόπολη.

Κατηγορία:Γεωγραφία του Παρισιού
Κατηγορία:Δρόμοι στο Παρίσι
Εξοικονόμηση ενέργειας

**Εξοικονόμηση ενέργειας** (**ΕΕ**) ονομάζεται οποιαδήποτε τεχνολογική προσπάθεια και πρωτοβουλία με την οποία επιτυγχάνεται περιορισμός της σπατάλης των ενεργειακών αποθεμάτων.

Σήμερα, ιδιαίτερα στις μεγαλουπόλεις απαιτείται μεγάλη ποσότητα ενέργειας για θέρμανση, φωτισμό, κλιματισμό κ.λπ πέρα από εκείνη της τροφοδοσίας των διαφόρων μηχανών των βιοτεχνιών και των βιομηχανιών. Για την απρόσκοπτη όμως εξασφάλιση αυτής της ενέργειας γίνεται εξαιρετικά μεγάλη κατανάλωση κυρίως σε καύσιμα, όπως το πετρέλαιο, γαιάνθρακες και φυσικό αέριο. Όμως τα αποθέματα αυτών των καυσίμων είναι περιορισμένα. Έτσι καθίσταται αναγκαία η λήψη διαφόρων μέτρων περιορισμού τουλάχιστον της σπατάλης ώστε να διαρκέσουν αυτά περισσότερο ή ακόμα και να βρεθούν νέες τεχνολογίες απεξάρτησης απ΄ αυτά.

Αυτό μπορεί να συμβεί με επιλογή οικονομικότερων μηχανών σε καύσιμη ύλη, αποδοτικότερων οικιακών εγκαταστάσεων (μονώσεις κ.λπ) αλλά και οικονομικότερη (λιγότερη) κατανάλωση ενέργειας. Αναμφίβολα τέτοια μέτρα είναι γεγονός ότι ανεξάρτητα των οικονομικών κερδών, επιφέρουν και πολύ μικρότερη ατμοσφαιρική ρύπανση.

## Παραπομπές


Κατηγορία:Ενεργειακή πολιτική
Χνούδι

Το **χνούδι** είναι λεπτές και κοντές τρίχες στην επιδερμίδα ανθρώπων ή ζώων ή τα πρώτα πούπουλα που σκεπάζουν το σώμα νεογέννητων πουλιών. Επίσης, είναι το λεπτό τρίχωμα που υπάρχει στην επιφάνεια κάποιων φύλλων, σπόρων, λαχανικών και καρπών.

Ακόμη και το σώμα των εμβρύων (όλων των θηλαστικών) καλύπτεται από ένα χνούδι, το lanugo, το οποίο πέφτει με τη γέννηση του παιδιού ή και νωρίτερα. Σύμφωνα, με μια άποψη, το χνούδι αυτό είναι ο μεταβιβαστής των εξωτερικών ερεθισμάτων προς το έμβρυο.

## Εξωτερικοί σύνδεσμοι
* 

Κατηγορία:Ανατομία ζώων
Κιλοβατώρα

Η **κιλοβατώρα** είναι μονάδα μέτρησης ενέργειας. Μία κιλοβατώρα ορίζεται ως η ενέργεια που παράγεται ή καταναλώνεται μέσα σε μία ώρα υπό σταθερή ισχύ ενός κιλοβάτ. Διεθνές σύμβολο της μονάδας αυτής είναι **kWh** (μόνο το W κεφαλαίο), εκ των αρχικών των λέξεων κίλο - βατ - ώρα. Τα σύμβολα για το κίλο (k) και το βατ (W) χρησιμοποιούνται σύμφωνα με το Διεθνές σύστημα μονάδων.

## Ισοδυναμίες και παράγωγες μονάδες
Οι ισοδυναμίες με τη μονάδα ενέργειας του Διεθνούς Συστήματος Μονάδων, δηλ. το τζάουλ (J) είναι οι ακόλουθες:
* Μία kWh ισοδυναμεί με 3.600.000 J, δηλ. 3,6 MJ.
* Ενώ η βασική μονάδα της βατώρας (Wh) ισοδυναμεί με 3.600 J, δηλ. 3,6 kJ.
*Σε μεγαλύτερη κλίμακα χρησιμοποιείται και η μονάδα **μεγαβατώρα** **(MWh):** μία MWh = 1000 kWh = 3,6 GJ.
*Σε ακόμη μεγαλύτερη κλίμακα χρησιμοποιείται και η μονάδα **γιγαβατώρα** **(GWh)**: μία GWh = 1000 MWh = 3,6 TJ.

Κατηγορία:Μονάδες ενέργειας
Κατηγορία:Ηλεκτρική ισχύς
Μεταφυσική ζωγραφική

Με τον όρο **μεταφυσική ζωγραφική** (ιταλ.: *Pittura metafisica*) ή **μεταφυσική τέχνη**, αναφερόμαστε σε ένα είδος ζωγραφικής που άνθισε κατά την περίοδο 1911-20 στην Ιταλία, κυρίως μέσα από το έργο του Τζόρτζιο ντε Κίρικο, που θεωρείται ιδρυτής της, καθώς και των Αλμπέρτο Σαβίνιο (ψευδώνυμο του Αντρέα ντε Κίρικο), Κάρλο Καρά και Τζόρτζιο Μοράντι. Ως καλλιτεχνικό ρεύμα υπήρξε βραχύβιο και επηρέασε περισσότερο το υπερρεαλιστικό κίνημα. Ο ακριβής ορισμός της είναι εν γένει δύσκολος, ωστόσο κύριο χαρακτηριστικό της «μεταφυσικής» τέχνης είναι η αινιγματική εικονογραφία, στα πλαίσια ονειρικών, νοσταλγικών ή ελεγειακών συνθέσεων, όπως συναντώνται χαρακτηριστικά στα πρώιμα έργα του ντε Κίρικο, τα οποία περιέχουν τυπικά μοτίβα, θέματα και τεχνικές της Μεταφυσικής Ζωγραφικής, στην προσπάθεια αναζήτησης της αινιγματικής πλευράς της πραγματικότητας. Το θεωρητικό και φιλοσοφικό υπόβαθρό της συνδέεται με τη φιλοσοφία των Φρήντριχ Νίτσε και Σοπενχάουερ. Ο Νίτσε χαρακτήριζε την τέχνη ως «αληθινή μεταφυσική δραστηριότητα της ζωής» και ο ντε Κίρικο δανείστηκε τη διαπίστωσή του πως όλες οι μεταφυσικές εμπειρίες έχουν τις ρίζες τους στο παρόν και στο φυσικό κόσμο. 

Ο Γκυγιώμ Απολλιναίρ υπήρξε ο πρώτος που χαρακτήρισε τους πίνακες του ντε Κίρικο ως «μεταφυσικούς», εισάγοντας ουσιαστικά τον όρο, μέσα από μία κριτική που έγραψε στο περιοδικό *L' Intransigeant* τον Οκτώβριο του 1913. Χειρόγραφα του Ιταλού ζωγράφου μαρτυρούν πως ο ίδιος χρησιμοποιούσε τον ίδιο όρο για να περιγράψει το έργο του, ήδη από το 1911. Η γνωριμία του ντε Κίρικο με τον Καρά σημειώθηκε το Φεβρουάριο του 1917, στη Φεράρα της Ιταλίας, όπου οι δύο ζωγράφοι συνεργάστηκαν στενά και παρά τις διαφορετικές προσεγγίσεις τους διαμόρφωσαν το είδος που έγινε γνωστό ως «Μεταφυσική Ζωγραφική». Την ίδια περίπου περίοδο, πλήθος θεωρητικών δοκιμίων για τη μεταφυσική τέχνη δημοσιεύονταν στο περιοδικό *Valori plastici*, με εκδότη τον Μάριο Μπρόλιο. To 1919, ο Κάρλο Καρά δημοσίευσε το βιβλίο με τίτλο *Pittura Metafisica*, ενώ παράλληλα διεκδίκησε την πατρότητα της Μεταφυσικής Ζωγραφικής, γεγονός που οδήγησε σε σύγκρουση με τον ντε Κίρικο. Από τις αρχές μέχρι τα μέσα της δεκαετίας του 1920 οργανώθηκαν αρκετές εκθέσεις Μεταφυσικής Ζωγραφικής στην Ευρώπη, η πρώτη από τις οποίες παρουσιάστηκε στη Γερμανία το 1920. Αρκετοί καλλιτέχνες επηρεάστηκαν από το ρεύμα της μεταφυσικής τέχνης, όπως ο Μάριο Σιρόνι, ο Φελίπε Καζοράτι, ο Γκέοργκ Γκρος, ο Όσκαρ Σλέμερ και ο Μαξ Ερνστ. 

## Παραπομπές


## Πηγές
*Matthew Gale: 'Pittura Metafisica': Grove Art Online, Oxford University Press, 2007
*Metaphysical painting (2007). *Encyclopædia Britannica*

## Εξωτερικοί σύνδεσμοι
* 

Κατηγορία:Ζωγραφική
Κατηγορία:Μοντέρνα τέχνη
Γόνδολα (αποσαφήνιση)

Η λατινογενής λέξη **Γόνδολα** (Gondola) που αποτελεί αντιδάνειο της αρχαίας ελληνικής λέξης «κόνδυ» μπορεί να αναφέρεται στις παρακάτω περιπτώσεις:
* Γόνδολα: Ενετικός τύπος ελαφρού σκάφους,
* Γόνδολα: Σκεύος (ποτήρι) του μεσαίωνα καθώς και πλύσης οφθαλμών,
* Γόνδολα: Είδος άμαξας (Gondole).
* Επίσης «γόνδολα» ή καλάθι ονομάζεται το τμήμα του αερόστατου που φέρει τους επιβάτες ή το ωφέλιμο φορτίο, σε αντιδιαστολή με το τμήμα που προκαλεί την άνωση. 
* Ακόμη "Γόνδολα" έχει επικρατήσει να ονομάζεται η διάταξη σε ευθείες γραμμές των ραφιών στα Super Markets.
Φανατισμός

Ο **Φανατισμός** που ως όρος προέρχεται εκ της λατινικής λέξης "fanum tax" (=ιερόν), σημαίνει την μετ' εγωισμού και εμπάθειας προσήλωση σε κάποιες αντιλήψεις, ανεξάρτητα απ' το αν αυτές είναι ορθές ή όχι. Πιθανότερη προέλευση του "fanum" η εκ της ελληνικής "φανός" (φαίνω=φωτίζω) και παραπέμπει σε ιερά τελετή ή μυσταγωγία συνοδευόμενη κατά κανόνα με πυρσούς.
## Ιστορία
Στην αρχαία Ρώμη, fanotici (=θρησκόληπτοι, θρησκομανείς, μανιώδεις) καλούνταν οι προσερχόμενοι στο βωμό της θεάς του πολέμου Μπελλόνα, οι οποίοι παρέμεναν εκεί και, καταλαμβανόμενοι από ένθεη μανία, προέβαιναν σε διάφορες φρικαλεότητες μπροστά στους διερχόμενους θεατές, διαπερνώντας τα μέλη του σώματός τους με ξίφη ή αποσπώντας τεμάχια των σαρκών τους προς τιμή της θεάς, χωρίς να λείπουν βέβαια και οι μεταξύ τους απατεώνες, παραλλαγές των οποίων συναντώνται σήμερα σε χώρες της νότιας Ασίας.
Βαθμηδόν όμως η λέξη, αναφερόμενη σε θρησκευτικές στάσεις και πρακτικές, προσέλαβε τη σημασία τής προς ικανοποίηση κατά των αλλόπιστων ή αντιπάλων υπέρμετρης εκδικητικότητας, ο δε θρησκευτικός αυτός φανατισμός έγινε αιτία πολλών κακουργημάτων (ανθρωποθυσίες, όργια βίας κατά εθνικών θρησκευμάτων στους ιερούς χώρους αυτών, άπειροι αφορισμοί, καταδιώξεις αιρετικών, η ίδια η "Ιερά Εξέταση" ως και θρησκευτικοί πόλεμοι και επαναστάσεις).
## Θρησκευτικός και πολιτικός φανατισμός
Πολλές φορές όμως ο θρησκευτικός φανατισμός είχε ως αιτία την ικανοποίηση και εξυπηρέτηση ατομικών συμφερόντων και με επιτήδεια εκμετάλλευση της άγνοιας και αμάθειας του πλήθους υποκίνησε αυτό σε φρικτά εγκλήματα κατά των αντιπάλων.

*Βασικό στοιχείο υποκίνησης και υλοποίησης του φανατισμού (ως ιδέας και στόχων) είναι η εκάστοτε εξ αυτού εκδηλούμενη προπαγάνδα.
*Από τη λέξη φανατισμός / φανατικός έχει υποστηριχτεί ότι προέκυψαν και οι διεθνείς όροι *φαν* και *fan club* (πιθανολογείται και καταγωγή των όρων αυτών από το *fancy*), σε πολύ διαφορετικό, βεβαίως, εννοιολογικό πλαίσιο και με πολύ διαφορετική έννοια.

## Εξωτερικοί σύνδεσμοι

Κατηγορία:Ψυχοπαθολογία
Κατηγορία:Συναίσθημα
Γόνδολα

thumb|250px|Γόνδολα
Η **γόνδολα** (*gondola*) αποτελεί σήμερα ιδιαίτερο τύπο ελαφρού σκάφους, λέμβου, γενικού μήκους περίπου 10 μέτρων γνωστό από τους χρόνους της Ενετικής Δημοκρατίας και που διατηρείται ως πορθμείο γενικής χρήσης στη Βενετία. Το όνομά προέρχεται από τη μεσαιωνική ελληνική λέξη «κονδοῦρα», που αφορούσε έναν τύπο βάρκας που χρησιμοποιείτο στις ανατολικές ακτές της Αδριατικής.

Ιδιότυπη χαρακτηρίζεται η πλώρη της γόνδολας που υψώνεται κάθετα ως ακροστύλιο σχήματος *S* και που θυμίζει αμυδρά τον «χηνίσκο» των αρχαίων τριήρεων έχοντας το άνω άκρο στραμμένο προς τα έξω του σκάφους. Επίσης ιδιότυπος είναι και ο θαλαμίσκος στο κέντρο, που ονομάζεται «καπονέρα» (*caponera*) ή «φέλτζα» (*felza*), επενδυμένος με σκουρόχρωμο ύφασμα έχοντας εγκάρσια φαρδύ κάθισμα σχήματος ανάκλιντρου, καθώς και πτυσσόμενα καθίσματα στο πλάι.

Η Γόνδολα κινείται από έναν ή (σπανιότερα) δύο γονδολιέρηδες που δεν κωπηλατούν ούτε ουραδίζουν αλλά χρησιμοποιώντας το κουπί σαν σκούπα, το βυθίζουν στο νερό και σπρώχνουν προς τα πίσω, ή αβαράροντας στο βυθό. Με τον τρόπο αυτό οι γόνδολες κινούνται με κάποια ασφαλή ταχύτητα ανάλογη του υφιστάμενου χώρου. Αξιοσημείωτο επίσης είναι ότι η γόνδολα είναι το μοναδικό σκάφος στη ναυπηγική που δεν ακολουθεί ταυτόσημη κατά πλευρά ομοιομορφία, ακριβώς επειδή στη μια πρυμναία πλευρά στέκεται ο γονδολιέρης και χειρίζεται το κουπί.

## Εξωτερικοί σύνδεσμοι
* 
* 

Κατηγορία:Τύποι ελαφρών σκαφών
Κατηγορία:Βενετία
Μουσελίνα

Η **μουσελίνα** (στα αγγλικά: muslin) είναι πολυτελές, λεπτό και διαφανές ύφασμα από μαλλί, βαμβάκι ή μετάξι. Αρχικά ήταν το όνομα που δόθηκε σε μια κατηγορία υφαντών βαμβακερών υφασμάτων με απλή ύφανση.
## Ετυμολογία & Ιστορία
Η λέξη «μουσελίνα» προέρχεται από το όνομα της αρχαίας πόλης "Maisolos" ή Μασσαλία, που αντιστοιχεί στη σύγχρονη πόλη Machilipatnam της ομόσπονδης πολιτείας Άντρα Πραντές της Ινδίας με την οποία είχαν αναπτύξει εμπορικές σχέσεις οι αρχαίοι Έλληνες και Ρωμαίοι.Σύμφωνα με άλλες απόψεις η μουσελίνα εισήχθηκε για πρώτη φορά στην Ευρώπη από τους Σταυροφόρους οι οποίοι ήρθαν σε επαφή με το συγκεκριμένο ύφασμα στη Μέση Ανατολή. Το 1298 ο Μάρκο Πόλο περιέγραψε τη μουσελίνα σε ένα βιβλίο του και παράλληλα έδωσε την πληροφορία πως αυτό το ύφασμα κατασκευαζόταν στη Μοσούλη.

## Άλλοι τύποι μουσελίνας

* **Ακατέργαστη μουσελίνα** (αγγλικά: raw muslin), όρος που χρησιμοποιείται για την αλεύκαντη και άβαφη μουσελίνα.

* **Mule**: ανήκει στην οικογένεια της μουσελίνας και πήρε το όνομά της από την Ινδική λέξη «mulmull» που σημαίνει μουσελίνα. Πρόκειται για μαλακό και αέρινο ύφασμα, φτιαγμένο με απλή ύφανση από εξαιρετικής ποιότητας βαμβακερά νήματα. Ο αρχικός τόπος ύφανσής της ήταν η Βεγγάλη στην Ινδία. Κατά τον 17ο αιώνα γίνονταν εξαγωγές στη Μεγάλη Βρετανία για την παρασκευή εξαιρετικής ποιότητας πανωφοριών. Πολλές φορές διακοσμείται με ενυφασμένα σχέδια από χρυσοκλωστή και ασημοκλωστή.

***Μεταξωτή μουσελίνα** (γαλλικά: *Mousseline de soie*), ύφασμα κρουστό, ελαφρύ που μοιάζει με το σιφόν αλλά είναι πιο πυκνοϋφασμένο, με απλή ύφανση από καλής ποιότητας μεταξωτά νήματα.

## Παραπομπές

## Βιβλιογραφία

* Martin Hardingham, *The illustrated dictionary of fabrics*, Studio Vista, Νέα Υόρκη 1978.
* *The Anstey Weston Guide to textile terms*, Weston Publishing Limited, Αγγλία 1997.

Κατηγορία:Υφάσματα
Σιφόν

thumb
Το **Σιφόν** ( από την γαλλική λέξη **chiffon** που σημαίνει κουρέλι) είναι διάφανο, λεπτό, πολύ ευαίσθητο και στιλπνό μεταξωτό ύφασμα με ντελικάτη και ακανόνιστη επιφάνεια. Είναι υφασμένο με απλή ύφανση από μονό, στριφτό, πολύ καλής ποιότητας μεταξωτό νήμα. Συχνά ο όρος χρησιμοποιείται για να περιγράψει διάφανα υφάσματα. Πολλές φορές ονομάζεται και Mousseline de soie (μεταξωτή μουσελίνα).

## Άλλοι τύποι σιφόν

* **Σιφόν [[Βατίστα]]**: ελαφρύ, διάφανο, κατώτερης ποιότητας ύφασμα
* **[[Κρεπ]] Σιφόν**: ελαφρύ κρέπ ύφασμα σαν την ζωρζέτα
* **Σιφόν Ταφτάς**: ελαφρύς, μαλακός, γυαλιστερός ταφτάς
* **Σιφόν [[Βελούδο]]**

## Βιβλιογραφία

* Martin Hardingham, "The illustrated dictionary of fabrics", Studio Vista, New York 1978.
* "The Anstey Weston Guide to textile terms", Weston Publishing Limited, England 1997.

Κατηγορία:Υφάσματα
Τζέιμς Φόρεσταλ

Ο **Τζέιμς Φόρεσταλ** (*James Vincent Forrestal*, 15 Φεβρουαρίου 1892 - 22 Μαΐου 1949) ήταν σημαντικός Αμερικανός πολιτικός και επιχειρηματίας.

Γεννήθηκε στο Μπίκον της Νέας Υόρκης και σπούδασε στο Κολλέγιο Ντάρτμουθ και στο Πανεπιστήμιο Πρίνστον. Επιδόθηκε σε επιχειρήσεις και αναδείχθηκε εκ του οργανωτικού του πνεύματος και της ενεργητικότητάς του πολύ σύντομα διευθυντής μεγάλων οικονομικών αμερικανικών οργανισμών. Τα προσόντα του αυτά εκτίμησε ο Πρόεδρος της Αμερικής Φραγκλίνος Ρούσβελτ ο οποίος και τον διόρισε το 1940 υφυπουργό των Ναυτικών υπό τον περίφημο Υπουργό συνταγματάρχη Νοξ. Στη θέση αυτή παρέμεινε μέχρι το 1944 όπου μετά τον θάνατο του Νοξ ανέλαβε καθήκοντα Υπουργού Ναυτικών. Η επιτυχία στο έργο του καθ΄ όλη τη διάρκεια του πολέμου, όπου αντιμετώπισε και έλυσε εύστοχα πλήθος διοικητικών, οικονομικών και οργανωτικών ζητημάτων ήταν τόση, ώστε όταν μεταπολεμικά πρωτοσυστάθηκε το αμερικανικό Υπουργείο Εθνικής Αμύνης (το 1946) κρίθηκε ως ο πιο ενδεδειγμένος στην ανάληψη της διεύθυνσής του.
Ο Φόρεσταλ τέθηκε τότε εκ νέου, με την ακατάβλητη ενεργητικότητά του, επικεφαλής στο δυσχερές εκείνο έργο αντιμετωπίζοντας πολλά προβλήματα του τεράστιου οργανισμού και ιδιαίτερα το ζωτικό πρόβλημα του συντονισμού των τριών όπλων (κλάδων), παραμερίζοντας τις μεταξύ τους έριδες και προσωπικές φιλοδοξίες των ηγετών τους. Το έργο αυτό όμως αποδείχθηκε τόσο βαρύ που τελικά κατέβαλε και αυτόν τον ίδιο με αποτέλεσμα να καταστεί ένα νευρικό ράκος μέχρι που αυτοκτόνησε το 1949, όταν έπεσε από το παράθυρο του γραφείου του στο κενό.

Σε αναγνώριση του τεράστιου έργου του, το Αμερικανικό Ναυτικό τον τίμησε δίνοντας το όνομά του στο πρώτο μεταπολεμικά ναυπηγηθέν αεροπλανοφόρο, που απετέλεσε ομώνυμη κλάση αεροπλανοφόρων.

Κατηγορία:Πολιτικοί των ΗΠΑ
Κατηγορία:Αμερικανοί του Β΄ Παγκοσμίου Πολέμου
Κατηγορία:Αυτόχειρες
Βατίστα

Η **Βατίστα** (στα αγγλικά **Batist**) είναι ύφασμα διάφανο, ντελικάτο και λεπτό, συνήθως βαμβακερό ή από συνδυασμένες ποιότητες. Το όνομά της το οφείλει σύμφωνα με τον μύθο στον Γάλλο υφαντή Baptise του Cambrai.. Λόγω της λεπτής του υφής χρησιμοποιείται ιδίως για ντελικάτα εσώρουχα, νυχτικά και πουκάμισα.

## Βιβλιογραφία

* Martin Hardingham, "The illustrated dictionary of fabrics", Studio Vista, New York 1978.
* "The Anstey Weston Guide to textile terms", Weston Publishing Limited, England 1997.

Κατηγορία:Υφάσματα
Άγιος Στέφανος

Ο **Άγιος Στέφανος** μπορεί να αναφέρεται:

* Πρωτομάρτυρας Στέφανος, ομώνυμος άγιος του Χριστιανισμού.

## Τοπωνύμια
* Άγιος Στέφανος, προάστιο της Κωνσταντινούπολης, όπου και το λείψανο του αγίου, γνωστό από την ομώνυμη Συνθήκη του Αγίου Στεφάνου του 1878
* Άγιος Στέφανος Αττικής, κωμόπολη, γνωστή παλαιότερα και ως Μπογιάτι, έδρα του Δήμου Διονύσου
* Άγιος Στέφανος Αρκαδίας, οικισμός του Άστρους Αρκαδίας
* Άγιος Στέφανος Αργολίδας, χωριό
* Άγιος Στέφανος Σαραβαλίου Αχαΐας, χωριό
* Άγιος Στέφανος Ωλενίας Αχαΐας, χωριό, γνωστό παλαιότερα ως Περιστέρα
* Άγιος Στέφανος Εσπερίων Κέρκυρας, χωριό
* Άγιος Στέφανος Θιναλίου Κέρκυρας, χωριό
* Άγιος Στέφανος Κασσωπαίων Κέρκυρας, χωριό
* Άγιος Στέφανος Κύθνου, χωριό
* Άγιος Στέφανος Λακωνίας, χωριό
* Άγιος Στέφανος Λασιθίου, χωριό
* Άγιος Στέφανος Λέσβου, χωριό
* Άγιος Στέφανος Μεσσηνίας, οικισμός του Δήμου Τριφυλίας
* Άγιος Στέφανος Μυκόνου, χωριό και παραλία
* Άγιος Στέφανος Φθιώτιδας, χωριό
* Άγιος Στέφανος Αιτωλοακαρνανίας, χωριό

## Άλλες χρήσεις
* Άγιος Στέφανος Ελάτας Χίου, νησίδα.
* Άγιος Στέφανος Μετεώρων, μοναστήρι
* Άγιος Στέφανος (ακρωτήριο) της δυτικής ακτής της Σύρου.
* Στον όρμο Άγιος Στέφανος της Λυκίας, μεταξύ Ατταλείας και Καστελλόριζου.
* Σιδηροδρομικός Σταθμός Αγίου Στεφάνου Αττικής.

Αγιος Στεφ
Torchwood

**Torchwood** είναι μια Βρετανική τηλεοπτική σειρά επιστημονικής φαντασίας δημιούργημα του Russell T. Davies και της πολύχρονης σειράς επιστημονικής φαντασίας Doctor Who.

Πρόκειται για μια ομάδα πέντε ατόμων που ασχολούνται με μεταφυσικά γεγονότα και ενέργειες στο Κάρντιφ, της Ουαλίας.

Ο πρώτος κύκλος αποτελείται από 13 επεισόδια και η πρεμιέρα ήταν στις 22 Οκτωβρίου 2006 στο BBC 3 ενώ προβαλλόταν σε επανάληψη στο BBC 2 κάθε Τετάρτη στις 9μμ.

Πρωταγωνιστεί ο John Barrowman ως *Captain Jack Harkness*,  αινιγματικός αρχηγός της ομάδας, ο οποίος είναι αθάνατος, η Ιβ Μάιλς ως *Gwen Cooper*, μια αστυνομικός που σμίγει με την ομάδα στο πρώτο επεισόδιο, ο Gareth David-Loyd ως *Ianto Jones*, γραμματικός και γενικός βοηθητικός, o Burn Gorman ως *Dr. Owen Harper*, ιατρικός εμπειρογνώμων και η Naoko Mori ως *Toshiko Sato*, ειδικός ηλεκτρονικού υπολογιστή. 

Ο δεύτερος κύκλος άρχισε στις 16 Ιανουαρίου 2008 στο BBC 2 στην Αγγλία

Αυτή η σειρά έχει γυριστεί σε μορφή Full HD 1080p και προβάλλεται από το κανάλι υψηλής ανάλυσης BBC HD. Στην Ελλάδα προβαλλόταν από το κανάλι ΣΚΑΪ.

## Εξωτερικοί σύνδεσμοι
* 

Κατηγορία:Βρετανικές τηλεοπτικές σειρές
Κρεπ

[μικρογραφία|Αμερικάνικο κρεπ μπονέτ χρονολογίας 1880, ένα είδος [Καπέλο|καπέλου. Εκθέτετε στο Μουσείο Τέχνης του Λος Άντζελες.  ]]
Τα **κρεπ** (στα γαλλικά crêpe) είναι υφάσματα με ελαφρά πτυχωμένη ή ανάγλυφη - σαν με μικρούς κόκκους- επιφάνεια. Αποκτά τη μορφή αυτή λόγω της εναλλασσόμενης συστροφής του νήματος. Το κρεπ χρησιμοποιείται ιδίως για ταγιέρ, σακάκια και πουκαμίσες. 

## Βιβλιογραφία

* Martin Hardingham, "The illustrated dictionary of fabrics", Studio Vista, New York 1978.
* "The Anstey Weston Guide to textile terms", Weston Publishing Limited, England 1997.

Κατηγορία:Υφάσματα
Ρένα Παγκράτη

Η **Ειρήνη (Ρένα) Παγκράτη** (Δάφνη Αττικής, 13 Μαρτίου 1949 - Αθήνα, 25 Ιουνίου 1998) ήταν Ελληνίδα ηθοποιός και τραγουδίστρια που πρωταγωνίστησε στο θέατρο, τον κινηματογράφο και την τηλεόραση. Έγινε ιδιαίτερα γνωστή στο ευρύ κοινό από το ρόλο της *Κάθριν Βουρλίδου* στη κωμική σειρά της κρατικής τηλεόρασης ''Λούνα Παρκ'' στην οποία πρωταγωνίστησε από το 1974 μέχρι το 1981.

## Βιογραφία
Γεννήθηκε το 1949 στη Δάφνη, έχοντας καταγωγή από την Κέρκυρα. Σπούδασε στη Δραματική Σχολή του Γιώργου Θεοδοσιάδη.

Οι πρώτες της εμφανίσεις σε ταινίες ξεκίνησαν από μικρή ηλικία, όταν ως «παιδί-θαύμα» έπαιξε στις ταινίες του Γιώργου Αρίωνα «Η γέφυρα της ευτυχίας» και «Όταν η ευτυχία προστάζει». Συμμετείχε ακόμα στη ραδιοφωνική εκπομπή «Τα παραμύθια της θείας Λένας», με την Αντιγόνη Μεταξά. Η καριέρα της στην τηλεόραση ξεκίνησε όταν ακόμη έπαιζε με το συγκρότημα «Νοστράδαμος» και την ανακάλυψε ο Γιάννης Δαλιανίδης, που ευθύς της έδωσε το ρόλο χίπισσας Κάθριν, στη σειρά «Λούνα Παρκ». Τον ίδιο καιρό εμφανίστηκε σε αντίστοιχους ρόλους σε κινηματογραφικές ταινίες στο πλευρό του Στάθη Ψάλτη («Βασικά καλησπέρα σας», «Καμικάζι αγάπη μου» κ.ά.) και της Ρένας Βλαχοπούλου.

Ασχολήθηκε ακόμη με την επιθεώρηση και τη δισκογραφία.

Υπήρξε μέλος του ελληνικού ποπ-ροκ συγκροτήματος "Νοστράδαμος" από το 1974 έως το 1975, οπόταν και διαλύθηκε το συγκρότημα.

## Προσωπική Ζωή
### Θάνατος
Απεβίωσε σε ηλικία 49 ετών στην Αθήνα στις 25 Ιουνίου 1998 από φαρμακευτική δηλητηρίαση. Ο θάνατός της ήταν αυτοκτονία, απόρροια της οικονομικής ανέχειας και της ανεργίας της τα τελευταία χρόνια. Σε σχετική επιστολή που βρέθηκε η ηθοποιός ανέφερε ότι εκτός από πολύ λίγους συναδέλφους της, κανένας άλλος δεν θέλησε να την προσλάβει. Η ζωή της μακριά από το σανίδι ήταν αυτό που την έφερε σε οικονομικό και προσωπικό αδιέξοδο. Κηδεύτηκε στο Νεκροταφείο του Βύρωνα.

## Φιλμογραφία
### Τηλεόραση

### Κινηματογράφος

### Βιντεοταινίες

## Παραπομπές


## Πηγές
*Βιογραφική Εγκυκλοπαίδεια του Νεώτερου Ελληνισμού 1830-2010 - Αρχεία Ελληνικής Βιογραφίας*, Εκδόσεις Μέτρον, τ. 3. σελ. 11

Κατηγορία:Αυτόχειρες καλλιτέχνες
Κατηγορία:Ελληνίδες ηθοποιοί κινηματογράφου